Diari Oficial de la Generalitat Valenciana


Sumari del DOGV 7310, del 04-07-2014 (2014/6269)

RESOLUCIÓ de 2 de juliol de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre el Servicio Público de Empleo Estatal i el Servici Valencià d'Ocupació i Formació per a la realització de tràmits per via electrònica en relació amb els contractes per a la formació i l'aprenentatge.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7310

Data del DOGV
:   04-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6269


Data del document
:   02-07-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 2 de juliol de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre el Servicio Público de Empleo Estatal i el Servici Valencià d'Ocupació i Formació per a la realització de tràmits per via electrònica en relació amb els contractes per a la formació i l'aprenentatge. [2014/6269]  
El Servicio Público de Empleo Estatal i el Servici Valencià d'Ocupació i Formació han subscrit, prèvia tramitació reglamentària, el dia 26 de maig de 2014, el conveni de col·laboració per a la realització de tràmits per via electrònica en relació amb els contractes per a la formació i l'aprenentatge.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 739/2014 i que figura com a annex d'esta resolució.  
  
València, 2 de juliol de 2014.- La directora general del Secretariat del Consell i Relacions amb les Corts: Marta Martí Arador.  
  
  
Conveni de col·laboració entre el Servicio Público de Empleo Estatal i la Generalitat Valenciana per a la realització de tràmits per via electrònica en relació amb els contractes per a la formació i l'aprenentatge  
  
Reunits  
D'una banda, María de los Reyes Zatarain del Valle, directora general del Servicio Público de Empleo Estatal, organisme autònom dependent del Ministeri d'Ocupació i Seguretat Social, anomenada pel Reial Decret 155/2012, de 13 de gener (BOE 14.01.2012), competent per a la firma del present conveni en virtut del que disposen l'article 6, apartat u, i la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 6 del Reial Decret 1383/2008, d'1 d'agost (BOE 20), pel qual s'aprova l'estructura orgànica i de participació institucional del Servicio Público de Empleo Estatal.  
  
I d'una altra, Máximo Buch Torralva, conseller d'Economia, Indústria, Turisme i Ocupació de la Generalitat, nomenat en virtut del Decret 20/2012, de 7 de desembre, del president de la Generalitat, en representació del Servici Valencià d'Ocupació i Formació, basanat-se en les facultats atribuïdes pel Decret 193/2013, de 20 de desembre, del Consell, i les que li conferix la Llei 5/1983, de 30 de desembre, del Consell, autoritzat per acord del Consell de 30 de maig de 2014.  
Les parts actuen en l'exercici dels seus respectius càrrecs i en la representació que tenen, es reconeixen la capacitat jurídica suficient quant a la mencionada representació per a subscriure el present conveni i, a este efecte,  
  
Manifesten  
Primer. Que l'article 16.7 del Reial Decret 1529/2012, de 8 de novembre, pel qual es desenrotlla el contracte per a la formació i l'aprenentatge i s'establixen les bases de la formació professional dual, establix que l'activitat formativa d'estos contractes serà autoritzada prèviament al seu inici pel servici públic d'ocupació competent.  
Al seu torn, l'Orde ESS/2518/2013, de 26 de desembre, per la qual es regulen els aspectes formatius del contracte per a la formació i l'aprenentatge, en desplegament del Reial Decret 1529/2012, de 8 de novembre, pel qual es desenrotlla el contracte per a la formació i l'aprenentatge i s'establixen les bases de la formació professional dual, establix, en l'article 6.4, que, quan la competència per a concedir l'autorització corresponga a les comunitats autònomes, estes podran optar perquè la sol·licitud, i la resta de tràmits que preveu l'apartat 3 del mateix article, s'efectue a través del registre electrònic del Servicio Público de Empleo Estatal, «que haurà d'estar, en este cas, al que disposa l'article 24.3 de la Llei 11/2007, de 22 de juny, d'accés dels ciutadans als servicis públics».  
  
Este article establix que «En cada administració pública existirà, almenys, un sistema de registres electrònics suficient per a rebre tot tipus de sol·licituds, escrits i comunicacions dirigits a la dita administració pública. Les administracions públiques podran, per mitjà de convenis de col·laboració, habilitar els seus respectius registres per a la recepció de sol·licituds, escrits i comunicacions de la competència d'una altra administració que es determinen en el corresponent conveni».  
  
Així mateix, l'esmentada Orde ESS/2518/2013, de 26 de desembre, establix, en la disposició addicional segona, l'obligació de totes les comunitats autònomes ?utilitzen o no el registre electrònic del Servicio Público de Empleo Estatal- de comunicar a este, a través de l'aplicació electrònica prevista en l'article 6.4, «l'estimació o la desestimació de les sol·licituds d'autorització d'inici i, si és el cas, de modificació dels acords per a l'activitat formativa corresponents als contractes per a la formació i l'aprenentatge subscrits en els respectius àmbits de gestió», i hauran de realitzar-la en el termini de 10 dies comptadors des de la data d'autorització d'inici de l'acord per a l'activitat formativa o de la seua modificació  
Segon. Que la Generalitat Valenciana, en funció del que establix l'esmentat article 6.4 de l'Orde ESS/2518/2013, de 26 de desembre, ha optat perquè aquelles sol·licituds d'autorització de l'inici de l'activitat formativa, i la resta de tràmits que preveu l'apartat 3 del mateix article, la competència dels quals li corresponga, es facen a través del registre electrònic del Servicio Público de Empleo Estatal.  
  
Tercer. Que l'article 6.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'Administració General de l'Estat, o els seus organismes públics vinculats o dependents, per a celebrar convenis de col·laboració amb els òrgans corresponents de les administracions de les comunitats autònomes, en l'àmbit de les competències respectives.  
  
Que l'article 4.1.c del Text Refós de la Llei de Contractes del Sector Públic, aprovat per Reial Decret Legislatiu 3/2011, de 14 de novembre, exclou del seu àmbit d'aplicació els convenis de col·laboració que celebre l'Administració General de l'Estat amb les comunitats autònomes.  
  
Que, en conseqüència, l'Administració General de l'Estat, a través del Servicio Público de Empleo l, organisme autònom dependent del Ministeri d'Ocupació i Seguretat Social, i la Generalitat Valenciana, a través del Servici Valencià d'Ocupació i Formació, estan habilitades per a la subscripció del present conveni de col·laboració, el qual quedarà fora de l'àmbit d'aplicació de la Llei de Contractes del Sector Públic, excepte per a la resolució dels dubtes i de les llacunes que pogueren presentar-se, i en este cas seran aplicables els principis continguts en la mateixa Llei.  
Per tot el que s'ha exposat, les parts acorden subscriure el present conveni de col·laboració, que es regirà per les següents  
  
Clàusules  
  
Primera. Objecte del conveni  
L'objecte del present conveni, en funció del que establix l'article 24.3 de la Llei 11/2007, de 22 de juny, d'accés dels ciutadans als servicis públics, és establir la col·laboració entre les parts firmants per a la realització dels tràmits relatius a l'autorització de l'activitat formativa del contracte per a la formació i l'aprenentatge, i la resta de tràmits previstos en l'article 6.3 de l'Orde ESS/2518/2013, de 26 de desembre, a través del registre electrònic del Servicio Público de Empleo Estatal, quan siga competència de la Generalitat Valenciana, en el supòsit de contractes formalitzats per empreses tots els centres de treball de les quals estiguen ubicats en la dita comunitat autònoma.  
  
Així mateix, el conveni contempla la forma de comunicació al Servicio Público de Empleo Estatal per part de la Generalitat Valenciana de la informació a què es referix la disposició addicional segona de l'Orde ESS/2518/2013, de 26 de desembre.  
Segona. Compromisos del Servicio Público de Empleo Estatal  
1. El Servicio Público de Empleo Estatal habilitarà el seu registre electrònic perquè les empreses o, si és el cas, els centres de formació ?respecte dels contractes per a la formació i l'aprenentatge subscrits per empreses els centres de treball de la qual estiguen tots ubicats en el territori de la Comunitat Valenciana, puguen fer els tràmits següents:  
  
a) Ompliment i presentació de la sol·licitud d'autorització d'inici de l'activitat formativa i del corresponent acord per a l'activitat formativa.  
  
b) Ompliment i presentació de la sol·licitud de qualsevol modificació posterior de l'acord per a l'activitat formativa. Les modificacions de l'acord hauran d'obeir causes justificades i el procediment per a la seua autorització serà el mateix que l'establit per a l'autorització d'inici de l'activitat formativa.  
c) Comunicació pels centres de formació de les dades que preveu l'article 9.2 de l'Orde ESS/2518/2013, de 26 de desembre.  
d) Comunicació de la finalització de l'activitat formativa.  
Tant la sol·licitud d'autorització com els tràmits previstos en les lletres a, b, i d podran ser efectuats directament per l'empresa o, en el seu lloc, pel centre de formació que subscriga l'acord per a l'activitat formativa.  
2. El Servicio Público de Empleo Estatal traslladarà i/o facilitarà l'accés telemàticament de les sol·licituds que hagen tingut entrada en el seu registre electrònic a la Generalitat Valenciana, als efectes de la seua tramitació.  
  
Tercera. Compromisos de la Generalitat Valenciana  
1. La Generalitat Valenciana, què ha optat per la utilització del registre electrònic del Servicio Público de Empleo Estatal per a la realització dels tràmits relatius a l'autorització de l'activitat formativa del contracte per a la formació i l'aprenentatge, respecte dels contractes subscrits per empreses els centres de treball de la qual estiguen tots ubicats al seu territori, difondrà de la manera més àmplia possible l'esmentada possibilitat, i informaran les dites empreses i centres de formació, si és el cas, els quals hauran d'utilitzar el dit registre electrònic a estos efectes.  
  
2. Així mateix, la Generalitat Valenciana, a través del seu servici públic d'ocupació, utilitzarà l'aplicació electrònica que preveu l'article 6.4 de l'Orde ESS/2518/2013, de 26 de desembre, per a complir les obligacions de comunicació previstes en la disposició addicional segona.  
  
Quarta. Comissió de coordinació i seguiment  
Amb la finalitat de garantir el compliment dels objectius que preveu el conveni, fer-ne el seguiment i avaluació, facilitar l'adequada coordinació de les administracions firmants, així com resoldre els problemes d'interpretació i compliment que puguen plantejar-se, es crea una comissió de coordinació i seguiment d'este conveni, de composició paritària i constituïda per sis persones: tres designades per cada una de les parts firmants  
El seu règim de funcionament es regirà per les bases següents:  
- La comissió es reunirà, almenys, una vegada a l'any, o a petició de qualsevol de les parts firmants. Els membres de la comissió podran assistir acompanyats de tècnics, que no tindran veu ni vot en les reunions.  
- La presidència de la comissió tindrà una seu rotativa, en funció de la part firmant que detinga la presidència.  
- La presidència de la comissió la detindrà alternativament la comunitat autònoma i el Servicio Público de Empleo Estatal.  
En allò que no regulen expressament les normes anteriors, serà aplicable el que preveu el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quinta. Vigència del conveni  
El present conveni produirà efectes des de la data de la seua firma fins al 31 de desembre de 2014, i la seua vigència es prorrogarà automàticament per anys naturals, llevat que expressament el denuncie alguna de les parts firmants.  
La denúncia a què fa referència el paràgraf anterior haurà de produir-se amb una antelació mínima de sis mesos al terme del corresponent període de vigència. Tots els compromisos assumits en el conveni denunciat romandran vigents fins que no s'aprove un altre text de conveni.  
L'incompliment de qualsevol de les obligacions convingudes en el present conveni, donarà dret a qualsevol de les parts a instar la denúncia i la resolució del conveni d'acord amb el que s'ha exposat en el paràgraf anterior.  
  
Sexta. Contingut econòmic  
El present conveni no té contingut econòmic. Les actuacions que desenrotllen les parts firmants en la seua execució es desenrotllaran amb càrrec als seus propis pressupostos corrents, sense generar costos ni donar lloc a contraprestacions financeres.  
  
Sèptima. Jurisdicció  
El present conveni té naturalesa administrativa, d'acord amb el que disposa l'article 4.1.c del Text Refós de la Llei de Contractes del Sector Públic, aprovat per Reial Decret Legislatiu 3/2011, de 14 de novembre, per la qual cosa queda fora del seu àmbit d'aplicació, sense perjuí de l'aplicació dels principis i els criteris que conté per a resoldre els dubtes i les llacunes que pogueren produir-se.  
Les controvèrsies que pogueren sorgir es resoldran de mutu acord entre les parts, en el si de la comissió que preveu la clàusula quarta. A falta d'això els òrgans jurisdiccionals de l'orde contenciós administratiu seran competents per a dirimir els conflictes a què l'execució del present conveni poguera donar lloc.  
  
I, en prova de conformitat amb tot el que antecedix, les parts intervinents firmen el present conveni, a Madrid, el dia 26 de maig de 2014.  
  
La directora general del Servicio Público de Empleo Estatal: Reyes Zatarain del Valle.  
El conseller d'Economía, Indústria, Turisme I Ocupació: Máximo Buch Torralva.